12.10.2013 Den Europæiske Unions Tidende L 272/55 KOMMISSIONENS AFGØRELSE af 10. oktober 2013 om en foranstaltning, der er truffet af Tyskland i overensstemmelse med artikel 11 i Europa- Parlamentets og Rådets direktiv 2006/42/EF som forbyder en elektrisk mini-ATV af typen HB-ATV49Q-Electric fremstillet af Huabao Electric Appliance Co. Ltd. (meddelt under nummer C(2013) 6552) (EØS-relevant tekst) (2013/499/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (!), særlig artikel 11, og ud fra følgende betragtninger: (1) De tyske myndigheder har i overensstemmelse med artikel 11, stk. 2, i direktiv 2006/42/EF givet Kommis- sionen og de øvrige medlemsstater meddelelse om en foranstaltning, der forbyder markedsføring af en elektrisk mini-ATV (terrængående køretøj) af typen HB-ATV49Q- Electric, fremstillet af Huabao Electric Appliance Co. Ltd., Zhiying Street, Guashan Industry Area, Yongkang, Zheji- ang, Kina, som importeres til EU af QBB Funsporthandel, Hofstrafe 21, 56841 Traben-Trarbach, Tyskland. (2) — De tyske myndigheder begrundede denne foranstaltning med mini-ATV'ens manglende overensstemmelse med nedenstående væsentlige sundheds- og sikkerhedskrav i bilag I til direktiv 2006/42/EF: — 1.3.2 — Brudfare under anvendelse Den lave kvalitet af svejsningen kan føre til brud på ATV'ens ramme under anvendelse. — 1.3.7 — Risici i forbindelse med bevægelige dele Drivremmen er tilgængelig og ikke forsynet med afskærmninger. — 1.7.3 — Mærkning af maskiner Fabrikantens fulde navn og adresse indgår ikke i mærkningen. — 1.7.4 — Brugsanvisning Mini-ATV'en er ikke ledsaget af en brugsanvisning på tysk. (3) — De tyske myndigheder gjorde også gældende, at selv om produktet var forsynet med CE-mærkningen, var det ikke ledsaget af en EF-overensstemmelseserklæring, udstedt og underskrevet af fabrikanten eller dennes repræsentant, jf. artikel 5, stk. 1, litra e), i direktiv 2006/42/EF. (4) — Meddelelsen var ledsaget af en prøvningsrapport udarbejdet af Landesamt fur Umwelt, Wasserwirtschaft und Gewerbeaufsicht Rheinland-Pfalz. (5)  Kommissionen — skrev i — overensstemmelse — med proceduren i artikel 11, stk. 3, i direktiv 2006/42JEF til fabrikanten og importøren og opfordrede dem til at fremsætte bemærkninger til de tyske myndigheders foranstaltning. Der blev ikke modtaget noget svar. (6) — Det fremgår af den dokumentation, der er fremlagt af de tyske myndigheder, at den elektriske mini-ATV af typen HB-ATV49Q-Electric, der er fremstillet af Huabao Electric Appliance Co. Ltd., ikke opfylder de væsentlige sundheds- og sikkerhedskrav i direktiv 2006/42/EF, og at denne manglende overensstemmelse udgør en sikkerhedsrisiko for brugerne — VEDTAGET DENNE AFGØRELSE: Artikel 1 Den foranstaltning, der er truffet af de tyske myndigheder, og som forbyder markedsføring af en elektrisk mini-ATV af typen HB-ATV49Q-Electric, fremstillet af Huabao Electric Appliance Co. Ltd., er berettiget. Artikel 2 Denne afgørelse er rettet til medlemsstaterne. Udfærdiget i Bruxelles, den 10. oktober 2013. På Kommissionens vegne Antonio TAJANI Næstformand ()) EUT L 157 af 9.6.2006, s. 24.